


HODOČASNIČKO SVETIŠTE 








MAJKE BOŽJE GORIČKE 


BAŠKA, OTOK KRK 


> vaki čovjek je svetište 


(Ivan Pavao II) 


Velika mi djela učini Svesilni, sveto je ime njegovo. 
(Marija iz Nazareta) 





Svetište je dom Svetoga. No, već u Starom zavjetu se riječi Zakona i Saveza čuvaše u škrinji zavjet- 


Bog progovara da on ne prebiva u rukotvorenoj noj, tako se sada novi Zakon i Savez zbivaju 
kući, a Isus otkriva Samarijanki da je Bog utjelovljenjem Riječi u škrinju Marijinog 


duh, i koji se njemu klanjaju imaju se podsrca, djelovanjem Duha Svetoga. 






klanjati u duhu i istini. Čovjek je, Kao što je škrinja zavjetna bila po- 


naime, grijehom  samodostatne zlaćena, pozlata Djevičina je Duh 
oholosti, izbacio Boga iz srca. Sveti. Tako je Marija svetište i za- 
Prorok tako najavljuje da će ručnica Duha Svetoga, ono što 
Novi zavjet biti prijateljstvo iz- ima postati cijela Crkva i svaki 
među Boga i čovjeka omoguće- kršćanin po krštenju. Zato su 
no takvim darom Duha Svetoga marijanska svetišta posebna 
koji će se izliti kao Očeva ljubav milosna mjesta susreta s Kri- 
i promijeniti ljudsko srce od ka- stom u Duhu Svetomu po Mariji, 
mena u mesnato — meko srce, posebice u sakramentu pomire- 
sposobno ljubiti, noseći Boga u nja (obnovi krštenja). U Mariji- 
sebi. To je poziv na spašenu sve- nim svetištima i ja postajem 
tost. Ostvarenje toga božanskog svetištem. Zato je bitna odredni- 
plana spasenja za čovjeka do- ca svetišta hodočašće: hodajući 
gađa se utjelovljenjem Sina činim iskorak vjere iz grešnoga 


Božjega, njegove Riječi. Kao što u sveto časteći dar! 


“ tim mislima i takvom nakanom predajem 


ti, dragi hodočasniče, u ruke i ovo djelce o svetištu 
koje ljubim, Majke Božje Goričke, kod Baške na 
otoku Krku. 


Svetište Majke Božje Goričke, najveće u Krčkoj 
biskupiji, ubraja se među najstarijim marijan- 
skim svetištima u Hrvatskoj. Potječe iz 11. stolje- 
ća, a nalazilo se najprije u predjelu Goričice u 


obližnjem Jurandvoru, odakle mu i naziv Gorič- 
ke. Na sadašnjem mjestu sagrađeno je u ovom 
obličju tijekom 15. stoljeća, a posvetio ga je 1550. 
godine biskup Albert Dujam de Gliricis. Predaja 
kaže da su djeca u tri navrata 1415. godine na 
čudesan način pronašla na ovom brijegu — na 
mjestu današnje crkve — kip Majke Božje iz cr- 
kvice u Jurandvoru. Pri trećem preseljenju kipa, 
početkom mjeseca kolovoza, Gospin je kip pro- 
nađen na snijegu i tako je označila kakve dimen- 
zije želi crkvu, koja je potom sagrađena upravo 


na tom mjestu. 


Ovo se područje od starine zvalo Grad i bilo je 
nastanjeno još u doba ilirskog plemena Japoda, 
u 4. stoljeću prije Krista. I danas se pojedine če- 
stice iza Svetišta nazivaju Grad, Selo, Ulica, Tu- 
ranj. Iz toga se čini vjerojatnim mišljenje da je tu 
bilo sjedište političke župe Bag, jedne od pet koje 
su osnovali hrvatski knezovi kad su s kopna došli 
na otok Krk. 

Glavni oltar svetišta Majke Božje Goričke 
prvih desetljeća prošloga stoljeća 


Pokraj Svetišta u 15. stoljeću nalazila se kuća Bra- 
tovštine svete Marije, čiji se statut (Zakon brašći- 
ne...) čuva u Zagrebu, i to je najstariji statut 
(1425) jedne bratovštine u Hrvatskoj pisan gla- 
goljskim pismom. Godine 1603. Bratovština je 
imala stotinu članova. Oni su se brinuli za crkvu, 
gajili posebnu ljubav prema Majci Božjoj, skrbili 
za siromašne, za pogrebe svojih članova, za njih 
su dali služiti mise i obvezali se za njih moliti i po- 
stiti. Osobito su štovali bratsku ljubav. Članovi 


Bratovštine bili su i benediktinci iz obližnje opatije 
sv. Lucije — gdje je pronađena znamenita Bašćan- 
ska ploča — koji su do zatvaranja samostana 1465. 
godine i upravljali Svetištem, kada je prešlo u ruke 
bašćanskog kaptola i plovana. Toj su Bratovštini 
pripadali i neki članovi obitelji krčkih knezova 
Frankapana, među njima Nikola IV. i Ivan VII. 
Frankapan sa suprugama. 


Sa Svetištem na Gorici nisu bili povezani samo re- 
dovnici benediktinci iz opatije svete Lucije iz Juran- 
dvora, već i pavlini, posebice Gospini štovatelji, iz 
hospicija sv. Kuzme i Damjana u Baški. Čak je pa- 
vlin fra Milutinić upravljao Svetištem 1540. godine. 


Zanimljiv se događaj iz toga razdoblja zbio ple- 
miću Kvirinu Luki Desantiću, o čemu u narodu 
postoji legenda. On se 1587. godine junački borio 
protiv Osmanlija za cara Rudolfa Il, ali je u borbi 
pao u zarobljeništvo kod Senja. Oslobođen je iz 
zatvora, ali mu nikako nisu uspijevali skinuti veri- 


ge s ruku, nogu i vrata. Ostala je jedina nada: uči- 
nit će zavjet i pohoditi ovo svetište Majke Božje 
Goričke ako se oslobodi okova. To se i dogodilo. 
Okove je iz zahvalnosti kao zavjetni dar dao Sve- 
tištu. Obećao je da će taj prizor ovjekovječiti sli- 
kom, što je i učinio. Preslika tog prizora uokvirena 
visi na zidu riznice Svetišta. Na tu temu ispjevana 
je duga epska narodna pjesma objavljena u De- 
santićevoj Bašćanskoj pjesmarici iz 1906. godine, 
tiskanoj u Senju. 


Iz 1590. godine postoji svjedočanstvo biskupa Da- 
vida koji piše da je ovo ...glavno svetište na otoku 
Krku..., a mjesni župnik bilježi 1673. godine kako 
je u Svetištu misa svakoga blagdana i nedjelje, te 
da vjernički puk ...petnaest puta na godinu hodo- 
časti Gospi u procesijama... 





Luka Desantić moli se Majci Božjoj Goričkoj 


Pismo pape Lava XIII. Majci Božjoj Goričkoj 
iz 1903. godine 


Osim hodočasnika s otoka Krka, ovamo su stolje- 
ćima dolazili i vjernici iz podvelebitskog kraja — 
Senja, Krasnoga, te Vinodola, Podgorja, sve do 
Gacke i Like. I u sadašnje doba pristižu od Rijeke 
do Senja, ali i iz Istre i Zagreba... 


Iz apostolske vizitacije biskupa Marchija iz 1663. 
godine, razvidno je da se tada u crkvi nalazilo pet 
oltara: glavni, sv. Josipa, Pohođenja Marijina sve- 
toj Elizabeti, Gospe Karmelske i sv. Sebastijana. 


Dana 11. kolovoza 1789. papa Pijo VI. dao je da 
oltar Majke Božje Goričke bude privilegiran triput 
tjedno i kroz osminu dušnog dana, tj. da se na 
njemu može dobiti oprost za duše u čistilištu. 


Dana 13. svibnja 1903. godine, papa Lav XIII. po- 
sebnim je pismom izravno i posebno počastio ovo 
sveto mjesto kad je dao vjernicima — hodočasnici- 





ma, mogućnost dobivanja potpunog oprosta za 
duše u čistilištu na blagdane Velike Gospe i Male 
Gospe, na Pedesetnicu i Duhovski ponedjeljak. 
Papa izričito spominje Svetište riječima: ...Sanctu- 
arium B. Mariae Virginis cui vulgo nomen de Go- 
rica... (Svetište Bl. Marije Djevice u puku zvanom 
Goričke). Sveti zbor obreda iz Rima dopustio je 
1899. godine slavlje zavjetne mise Blažene Djevice 
Marije u svetištu Majke Božje Goričke. O ovom, za 
Svetište jako važnom događaju, kao i o onom iz 
1789, sve župne urede pismom obavještava i po- 
ziva na slavlje Velike Gospe pop Ante Andrijčić 15. 
srpnja 1896. te, među ostalim, piše: ...Nema u go- 
dini dneva... da ne bi brojio pobožnih hodočasni- 
ka k tomu Bogorodičinom svetištu. Pouzdanje u 
zagovor one Velike Dobrotvorke, što se u ovoj crkvi 
časti, zahvatilo je ovo zadnjih godina silna maha 
med pučanstvom, osobito na otoku Krku. Imenito 
se pak tamo zgrće narod — a tad se broji na hilja- 
de — na nedelju i ponedeljak Duhova te na blag- 


dane Marijina uzlaza u nebo i Njezina poroda. U 
tim se prigodam obavlja tamo svečano bogoslužje 
i drži prikladno slovo, a od najnovijeg doba tako- 
djer blagoslov sa Presv. Otajstvom. Na svaki pak 
blagdan Blažene Gospoje preko godine, biva tamo 
pjevana sv. misa, da se udovolji pobožnosti i želji 
hodočastnika. Sveta je Stolica obdarila našu Ho- 
dočastnu Crkvu osobitimi povlasticami, za sveće- 
nike i za vjernike... 


Za povijest ovoga Svetišta značajan je redempto- 
rist (redovnik Presvetoga Otkupitelja), o. Bartul 
Pajalić, koji je u Baški 12. lipnja 1850. godine po- 
pisao svoje knjige i ostavio ih braći da ih nakon 
njegove smrti daruju svetištu Majke Božje Gorič- 
ke. Te se knjige i danas nalaze u riznici Svetišta. 
Ovoga svećenika poznati bečki propovjednik o. 
Klement Hotbauer naziva anđeo s otoka Krka. 
Umro je u Rimu na glasu svetosti, što u jednom 
pismu potvrđuje i biskup Ivan Vitezić. 


Godine 1873, u noći uoči Male Gospe, od 6. na 7. 
rujna, zbio se nemili događaj krađe zlata - za- 
vjetnih darova, koji je silno iznenadio i rastužio 
vjernike Bašćanske kotline, pa i šire, ali su u zano- 
snoj akciji mjesnog pučanstva, u suradnji s vjerni- 
cima iz Vrbnika, uhvaćena dva zlikovca na putu 
za Vinodol morskim putem. Zlato je pronađeno u 
udubljenom kruhu — kolaču. O tom dogadaju 
ispjevana je i narodna pjesma. 


Godine 1902. Svetište je temeljito popravljeno i osli- 
kao ga je Marko Antonini iz Zagreba. Uoči Male 
Gospe, 7. rujna, biskup dr. Antun Mahnić posvetio 
je ovo Svetište za župnikovanja popa Anta Andrij- 
čića. Od tada potječu i korske klupe, propovjedao- 
nica i stare ispovjedaonice od trešnjina drva. Naža- 
lost, obnovljena crkva ponovno je oštećena u potre- 
su od 12. ožujka 1916. Osobito je stradao strop koji 
je kasnije obnovljen 1932. godine. 





Kapela klanjanja 


Ponad sakristije (riznice) 1909. godine nadogra- 
dene su dvije sobe u kojima su se odmarali fra- 
njevci s otočića Košljuna koji su redovito ispovije- 
dali u Svetištu. Tu je sada uređena Kapela klanja- 
nja, posvećena sv. Leopoldu Bogdanu Mandiću u 
kojoj se u noći od svakoga prvog petka u mjesecu 
na subotu održava cjelonoćno klanjanje Isusu u 
Presvetom Oltarskom Sakramentu. Podnožje ol- 


tara je maslinovo drvo. 


U Imovniku hodočasne crkve Bl. Dj. Marije Goričke 
od 31. prosinca 1921. godine, piše župnik Mate Mi- 
lovčić: ...Crkva Bl. Dj. Marije Goričke na Gradu dika 
je i ponos bašćanskoga puka, a i narod iz drugih 
mjesta našega otoka mnogo cijeni i hodočasti Gospi- 
nom svetištu. Sveta Stolica obdarila je ovu crkvu s 
ovlasti potpunog oprosta za svakog hodočasnika 
koji se ispovijedi, pričesti i ovo Svetište pohodi... 


Unutrašnjost crkve 1926. godine 





anas se u Svetište ulazi kroz ložu podno 
zvonika na preslicu, u kojoj se nalazio stup s ka- 
pitelom isklesan sa sve četiri strane (srce, vaza s 
cvijećem, raspelo i srce s cvijećem) i s uklesanom 


1593. godinom. S desne strane ulaza postavljena 


je ploča u spomen obnove Svetišta iz 1902. s nat- 
pisom: SEJ DOM MARIJE — JAŽE VRATA NEBE- 
SNAJA JEST. Tu se nalazi i kamena kropilnica s 
blagoslovljenom vodom. 

U crkvi Svetišta iznimno je vrijedan čudotvorni kip 


Majke Božje na glavnom oltaru, barokno djelo iz 


16. stoljeća, rad nepoznatog autora. Godine 1877. 
A. Kušlan je obnovio na njemu pozlatu. I Marija i 
Isus okrunjeni su pozlaćenom krunom. Majka 
Marija položila je Isusa u krilo te mu se skloplje- 
nih ruku klanja. Marija blagim i ozarenim osmije- 
hom milo gleda svojega hodočasnika. Nad njima 
lete dva anđela. Kip je smješten u nišu bijeloga ol- 
tara zaštićen staklom. 





Danas su u crkvi tri oltara. Glavni je oltar izrađen 
od kararskog mramora 1870. godine, oko kojega 
vjernici u molitvi obavljaju zavjete. S bočne su 
strane dva kipa svetaca: sv. Franjo Asiški i sv. 
Ignacije Lojolski. S lijeve je strane jednobrodne cr- 
kve oltar sv. Josipa, a s desne oltar sv. Ane od 
manduljastoga bašćanskog kamena. Autor slika 
SP. Josip i Sv. Ana na oltarima je svećenik i redov- 
nik Mato Celestin Medović (iz Kune na Pelješcu, 
1057 - 1920). Slike su iz 1901. godine. Od tada 


Glavni oltar. > 
S desne i lijeve strane su slike Navještenje, 
Ivice Blažića 


datiraju i korske klupe, propovjedaonica i stare 
ispovjedaonice. 

Prezbiterij od lađe Svetišta dijeli kamena pričesna 
ograda. 

Ponad glavnoga oltara, s lijeve i desne strane na 
zidu, nekada je bio Antoninijev prikaz Navještenja, 
koji je s vremenom uništen. Sadašnji prikaz Navje- 


štenja tehnikom ulja na platnu izradio je akadem- 
ski slikar Ivica Blažić iz Gradiške, u Jubilejskoj go- 
dini 2000. Dar je to Zvonka Čeperića iz Baške. 





Ponad misnog oltara na stropu nalazi se slika 


Marijina krunjenja, autora Ivana Volarića iz Vrb- 
nika, koji je izradio i kasetirani strop s gipsanim 
medaljonima. 


Križni put, 11. postaja: Isusa pribijaju na križ 





Slike križnog puta izradio je slikar-amater iz Rije- 
ke, svećenik Adam Muhtin 1943. godine, a blago- 


slovljene su 1947. godine. Ističu se osebujnim pri- 
kazom likova. 


Križni put, 13. postaja: Isusa skidaju s križa 





Na zidu ponad glavnog ulaza su tri slike sloven- 
skog umjetnika Matije Bradaške, ml, iz 1953. i 
1954. godine, a prikazuju: u sredini velikih dimen- 


zija Silazak Duha Svetoga, zatim Isusovo uzašašće 
i Marijino uznesenje. Naime, od pamtivijeka se u 
ovom Svetištu, osim Marijinih blagdana, posebno 
slavi Pedesetnica, svetkovina silaska Duha Svetoga. 


Slike iznad glavnog ulaza: 
Silazak Duha Svetoga (u sredini), Isusovo uzašašće 
(lijevo) i Marijino uznesenje (desno) 


Na zvoniku — preslici, do kojega se dolazi stubi- 
štem, što je nešto posebno u graditeljstvu, je staro 
zvono iz 1594. godine (teško 240 kilograma), a 
postojala su još dva zvona koja je oduzela austrij- 
ska vojna oblast 1917. godine. Autor Imovnika 
Majke Božje Goričke iz 1921. godine, pop Mate 
Milovčić, bilježi da ovo zvono ...ima najljepši glas 
u Baški... Na svetkovinu Bezgrješnog začeća Bla- 
žene Djevice Marije, 8. prosinca 20035. godine, krč- 
ki biskup mons. Valter Župan blagoslovio je novo 


zvono posvećeno trećem posjetu Hrvatskoj pape 
Ivana Pavla Drugoga i njegovu dolasku na otok 
Krk 5. lipnja 2003. godine. 


Svetište je temeljito obnavljano počevši od jeseni 
1990. kada je uvedena elektrifikacija. Nova rasvje- 
ta s bogatim lusterom — ćokom, je iz 2004. godine. 
Kasnije su nabavljene nove orgulje, oltar i ambon, 
a crkva je ponovno oličena. Izmijenjena je i po- 


stavljena nova stolarija od hrastova drva. Crkva je 


klimatizirana. Nove ispovjedaonice izrađene su 
2004. godine. 


Od 1990. godine gradi se na mjestu stare bratov- 
štinske kuće novi Pastoralno-karitativno-socijalni 
dom kojega je blagoslovio biskup mons. Josip Bo- 
zanić na spomendan svete braće liječnika Kuzme i 
Damijana, 26. rujna 1993. godine. U tom je prosto- 
ru bila Terapijska zajednica Savez u kojoj se 15 go- 
dina radilo s ovisnicima o drogama. Tretirano je 








oko 70 mladića od kojih je više od 50 posto uspješ- 
no završilo program, a od njih je 16 sklopilo brak. 
Kasnije se radilo s hrvatskim braniteljima oboljeli- 
ma od PTSP-a. Sada se u tom prostoru održavaju 
svakoga utorka molitveni susreti, te evangelizacij- 
ski seminari i duhovne obnove. Prve subote u mje- 
secu slavi se misa za bolesnike s molitvama za 
ozdravljenje. Zabilježena su i mnoga svjedočanstva 


ozdravljenja, pa i čudesnih. Rektorat Svetišta orga- 


nizira i razna hodočašća u ostala svetišta. 


Multimedijalna dvorana Velikoga jubileja ima više 
od stotinu sjedećih mjesta. Blagoslovljena je u po- 
vodu održavanja evangelizacijskog seminara, na 
svetkovinu Bezgrješnog začeća Blažene Djevice 
Marije, 8. prosinca 2001. godine, na spomen Veli- 
koga jubileja 2000. godine od Isusova rođenja. 


Dvorana Velikoga jubileja 





Neka značajnija suvremena okupljanja u svetištu 


Majke Božje Goričke bila su: 

**_ susret mladih Krčke biskupije u Godini marijan- 
skog kongresa, 16. svibnja 1971, kada se okupilo 
oko 750 mladića i djevojaka s Kvarnerskih otoka; 
“veliko ministrantsko hodočašće 4. rujna 1973. 
godine; 


*X_ duhovna obnova bračnih parova održana je u 


povodu euharistijskog kongresa Krčke biskupi- 
je 1983. godine; 


** godine 1985. obilježavala se Godina mladih i 


1100. obljetnica smrti sv. Metoda, kada je 1. svib- 
nja održan biskupijski susret mladih u Baški, u 
crkvi sv. Lucije u Jurandvoru, i potom je u ovom 


Svetištu slavljena misa za tristotinjak mladih; 


“dva značajna susreta mladih održana su 1992. 


i 1993. godine koja su okupila oko tristotine 
mladih; 


Orgulje 


* u povodu svetkovine Bezgrješnog začeća Bla- 


žene Djevice Marije, 8. prosinca 2007. godine, 


krčki je biskup mons. Valter Župan okrunio 


kip Gospe Fatimske u dvorani Velikoga jubileja 
i pred više od stotinu članova Molitvene zajed- 
nice Ivana Pavla Drugoga Sav tvoj izmolio po- 
svetnu molitvu prikazanja Bezgrješnoj Djevici. 


Svetište čuva i brojne zavjetne darove (er voto) - 
svjedočanstva uslišanih molitava Marijinih što- 


vatelja. To su uglavnom narukvice, naušnice, 
medaljoni, zlatna srca, koralji, relikvijari, prste- 
nje i lančići. Postoje i suvremenija obilježja vjer- 
ničke zahvalnosti Gospi na ozdravljenjima (šta- 
ka, zavjetna pločica, liječnička uvjerenja o 
ozdravljenjima...). 


Dio zavjetnih darova 

Procesionalni križ > 


Raspeti Krist iz razdoblja gotike 





tvo Svetišta. 


desnom oslobađanju od oko- 


sliku Karmelske Gospe iz oko 
1896. godine, vrijedne glagoljske 


tih Fabijana i Sebastijana. 


ž 


Šića iz 


VA 


vaju moći sve 
Groblje s mrtvačnicom uz Svetište pripada selu 


S istočne strane kuće, uz crkvu, je cisterna s kišni- 


com s lijepim kamenim grlićem isklesanim u jed- 


nom komadu i s utisnutom 1891. godinom. Pokraj 
kuće nalazila se i staja za gospodarske potrebe 


U posebnoj se kutijici — relikvijaru — u Svetištu ču- 
Uz Pastoralno-karitativni dom je i knjižara sa su- 


Po prostoru skromni Sakralni muzej, istodobno je 
to i sakristija, krije vrijedne izloške, među kojima 
valja istaknuti gotički drveni raspeti Krist, zavjet- 
1650. godine, kaleže, pokaznicu (mmonstrancu) u 
kojoj se izlaže na klanjanje Isus - Kruh života, dar 
misale i brevijare, procesionalne križeve i ostalo. 


va Luke Desantića, 
Batomalj, a bilo je upisano kao vlasniš 
venirnicom Antun Mahnić i kafić Glagoljaš. 


ne darove, sliku o ču 
obitelji sakristana. 


Mata Baru 


2I 

Zavjetno stubište 
4 di > 


mapa 


Mise se slave u Svetištu svakoga Marijinog blagda- 
na, posebice na Veliku Gospu i Malu Gospu, te na 
Pedesetnicu, kao i svake nedjelje tijekom Marijinih 
mjeseca svibnja i listopada. 


Večer, uoči Velike Gospe, slavi se u Svetištu misa 
bdijenja kojoj prethodi svečana procesija s kipom 
Majke Božje po zavjetnim stubama uz svijeće i 
molitvu svete krunice. Na svetkovinu Velike Gospe 
uobičajeno se blagoslivljaju vozila. 


Svake se korizmene nedjelje po zavjetnim stuba- 
ma moli križni put i u crkvi slavi euharistija. Do 
Svetišta sada vodi i uska asfaltirana cesta, no do- 
nedavna se dolazilo isključivo zavjetnim stubama 
građenim od 1877. do 1891. godine. Ukupno ima 
237 stuba, a počinju kod potoka Svete Marije. Po 
stubištu su sagrađene kućice u kojima su postaje 
krišnog puta, rad akademskog kipara Tomislava 
Kršnjavija iz Zagreba. Blagoslovljene su na prvu 
korizmenu nedjelju, 9. ožujka 20035. godine. Teh- 
nika je niskog reljefa u bronci. Pojedine su postaje 
darovale domaće i hodočasničke obitelji. Na polo- 
vini stubišta nalazi se privatni zavjetni poklonac 
sv. Josipa, a na njezinom početku kraj potoka ta- 
kođer privatna zavjetna kapela. 


Cijelo je dvorište Svetišta ograđeno zidom i sa za- 
pada zatvoreno kovanim željeznim vratima iz 
1897. godine, a dio ispred lože 2005. godine po- 
pločano je i uređeno. 


(Duan ti što si povjerovala! 


(Elizabeta Mariji) 


Svi naraštaji zvat će me Blaženom! 


(Marija iz Nazareta) 


.. Marija veliča sveto ime Svevišnjega zbog silnih 
njegovih djela, posebice zbog utjelovljenja Božjega 
Sina u njoj. Ona je to djelo prihvatila poniznom 
vjerom. Surađivala je s Bogom. Zato je proročki 
uskliktala da će je svi naraštaji zvati Blaženom. 
Blaženstvo je čovjekovo: u vjeri surađivati s Bo- 
gom u ovoj povijesti na djelu spašavanja ljudi. 
Marijina svetišta su sveta mjesta gdje se to poseb- 
no uvijek iznova događa u povijesti novih nara- 
štaja, ukoliko se i oni žele uključiti u Božje djelo. 
Svetište Majke Božje Goričke tijekom svoje duge i 
bogate povijesti i nama je izazov da se uključimo 
u to zbivanje. Hoćemo li, ovisi o našoj slobodi i 
vjeri u ljubavi djelotvornoj... To možemo učiniti 


moleći ovako: 


O, Marijo, bez grijeha začeta, moli za nas koji se 
Tebi utječemo i za sve one_koji se Tebi ne utječu, a 





naročito za neprijatelje svete Crkve, i za one koji 
su Tebi preporučeni! (Dnevna molitva članova Voj- 
ske Bezgrješne) 


Bezgrješna Djevice, kraljice i majko naša, kojoj je 
Bog htio povjeriti naše spasenje, primi ovu moju 
molitvu. Prikazujem ti sve svoje biće i čitav svoj 
život: sve što imam, sve što ljubim, sve što jesam: 
svoje tijelo, svoje srce, svoju dušu. Daj da upo- 
znam volju Božju o meni. Podaj mi da otkrijem 
svoj kršćanski poziv, da vidim njegovu neizmjernu 
ljepotu i da prozrem tajne tvoje ljubavi. Molim te 
da te duboko spoznam, podaj mi da poput tebe 
spremno vršim Gospodinovu volju. Podaj mi veli- 
ku ljubav prema Crkvi i osjetljivu i ustrajnu brigu 
za sve ljude, svu braću, kako bih ju po tvom Bez- 
grješnom srcu priveo Bogu. Amen. (Posvetna moli- 
tva Bezgrješnom Srcu Marijinom) 





Sve informacije o svetištu Majke Božje Goričke na našoj web stranici: http:/majkabozjagoricka.com 
Mail: svetiste(Qmajkabozjagoricka.com; Adresa: Svetište Majke Božje Goričke, Batomalj 59; 51523 BAŠKA; 
Telefon: 00385-51-856-547; fax: 856-171 


Želite li pomoći obnovi i održavanju Svetišta, kao i djelatnostima za potrebne, svoje priloge možete 
poslati na naš žiro račun: 2402006-1100122840. Hvala! 

